‘Verkoop teen’-vervaldatum op kos moet waaiArgieffoto ter illustrasie. Foto: Verskaf Vervaldatums op kos is weer in die nuus en die feit dat al die soorte vervaldatums verbruikers verwar, is een van die redes daarvoor. Die verwarring is nie net in Suid-Afrika te bespeur nie, maar wêreldwyd – soveel so dat selfs die Verenigde Nasies (VN) besluit het dat die “verkoop teen”-vervaldatum op kos moet waai omdat mense nie weet wat dit beteken nie Die VN se liggaam vir voedselstandaarde, die Codex Alimentarius-kommissie, het in Julie 2018 nuwe definisies vir die etikettering en vervaldatums op voedsel aanvaar, om te verseker dat verbruikers makliker verstaan wat met hierdie datums bedoel word. Nuwe reëls vir datums Codex het besluit om die volgende vervaldatums te aanvaar: Volgens Codex moet die “use by” of vervaldatum aangedui word indien kos voor ’n bepaalde datum geëet moet word om te verseker dit is nog van goeie gehalte en veilig om te eet. Wanneer ‘n “use by” of vervaldatum nie vereis word nie, moet die “best before” of “best quality”-vervaldatum aangebring word. Dag en datum Wanneer kos binne drie maande geëet moet word, moet die dag, maand en jaar aangedui word, maar as die kos langer as drie maande hou, moet net die maand en jaar aangedui word, lui die Codex-definisies. Vervaardigers kan ook die vervaardigingsdatum of verpakkingsdatum aandui, maar dit kan nie beskou word as ’n aanduiding van hoe lank die kos gaan hou nie. Bêre kos korrek Die verpakkings moet aandui hoe die produk gebêre moet word om die gehalte en veiligheid daarvan te verseker. Daar moet, byvoorbeeld, aangedui word of jy die produk in die vrieskas of yskas of in jou koskas moet hou. Datums nie altyd van toepassing Hierdie datums is egter nie van toepassing op produkte waarvan die veiligheid nie in gedrang is of waarvan die gehalte nie afneem nie, in die volgende gevalle: Voorbeelde hiervan is: Die vervaardigingsdatum kan op hierdie produkte aangebring word.